
IGNALINOS RAJONO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL KANDIDATŪRŲ METŲ MOKYTOJO PREMIJAI ATRANKOS KOMISIJOS SUDARYMO IR JOS DARBO REGLAMENTO PATVIRTINIMO
2019 m. sausio 22 d. Nr.VT-30
Ignalina

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Metų mokytojo premijos skyrimo nuostatų, patvirtintų Lietuvos Respublikos švietimo, mokslo ir sporto ministro 2020 m. sausio 31 d. įsakymu Nr. V-132 „Dėl Metų mokytojo premijos skyrimo nuostatų patvirtinimo“, 12 punktu, atsižvelgdama į Ignalinos rajono savivaldybės tarybos 2019 m. balandžio 4 d. sprendimą Nr. T-40 „Dėl Ignalinos rajono švietimo pagalbos tarnybos direktoriaus atleidimo iš pareigų“, Ignalinos rajono švietimo pagalbos tarnybos 2019 m. rugsėjo 9 d. raštą Nr. SD-27 „Dėl atstovo delegavimo“:
2021 m. balandžio 1 d.,  Ignalinos rajono savivaldybės administracijos direktoriaus įsakymo Nr. VT-219 redakcija
1. S u d a r a u Kandidatūrų metų mokytojo premijai atrankos komisiją (toliau – komisija):
1.1. Gražina Mackonienė, Švietimo ir kultūros skyriaus vedėja, komisijos pirmininkė;

1.2. Rita Gasiukevičienė, Švietimo ir kultūros skyriaus vyriausioji specialistė, komisijos narė;

1.3. Rima Cibulskienė, Ignalinos rajono švietimo pagalbos tarnybos direktorė, komisijos narė;
2023 m. gruodžio 28 d. Ignalinos rajono savivaldybės administracijos direktoriaus įsakymo Nr. VT-446 redakcija

1.4. Danguolė Vaitkevičienė, Švietimo ir kultūros skyriaus vyriausioji specialistė, komisijos sekretorė.

2. Komisija savo veikloje vadovaujasi Metų mokytojo premijos skyrimo nuostatais, patvirtintais Lietuvos Respublikos švietimo, mokslo ir sporto ministro 2020 m. sausio 31 d. įsakymu Nr. V-132 „Dėl Metų mokytojo premijos skyrimo nuostatų patvirtinimo“ (toliau – nuostatai).
2021 m. balandžio 1 d.,  Ignalinos rajono savivaldybės administracijos direktoriaus įsakymo Nr. VT-219 redakcija

Šis įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.
Administracijos direktorius

 
                Vidas Kreivėnas 
______________

PATVIRTINTA

Ignalinos rajono savivaldybės

administracijos direktoriaus

2019 m. sausio 22 d. įsakymu Nr. VT-30
KANDIDATŪRŲ METŲ MOKYTOJO PREMIJAI ATRANKOS KOMISIJOS DARBO REGLAMENTAS
I SKYRIUS

BENDROSIOS NUOSTATOS

1. Kandidatūrų metų mokytojo premijai atrankos komisija (toliau – komisija) yra sudaroma apsvarstyti visas tais metais pateiktas kandidatūras, prioriteto tvarka atrenkant 1–2 tinkamiausias kandidatūras, ir pristatyti rekomendacijas Švietimo, mokslo ir sporto ministerijai. 
2. Komisija savo veikloje vadovaujasi Metų mokytojo premijos skyrimo nuostatais, patvirtintais Lietuvos Respublikos švietimo ir mokslo ministro 2005 m. gruodžio 14 d. įsakymu Nr. ISAK-2562 „Dėl Metų mokytojo premijos skyrimo nuostatų patvirtinimo“ (toliau – nuostatai).
II SKYRIUS

KOMISIJOS FUNKCIJOS, DARBO ORGANIZAVIMAS
3. Komisija svarsto visas tais metais pateiktas kandidatūras pagal įstaigų, kuriose dirba mokytojai, vadovų savivaldybės administracijai pateiktas rekomendacijas, parengtas pagal nuostatų priede nustatytą formą, ir prioriteto tvarka atrenka 1–2 tinkamiausias kandidatūras. 
4. Komisija, svarstydama kandidatūras, taiko nuostatuose nustatytus atrankos kriterijus.
5. Komisijos posėdžiai vyksta komisijos pirmininko nustatytu laiku. 

6. Komisijos darbas vyksta uždaruose posėdžiuose. Posėdis yra teisėtas, jeigu jame dalyvauja ne mažiau kaip 2/3 komisijos narių. Sprendimai priimami atviru balsavimu, paprasta balsų dauguma. Balsams pasiskirsčius po lygiai, sprendimą lemia komisijos pirmininko balsas. Atskiroji komisijos narių nuomonė įrašoma į protokolą. 

7. Komisijos posėdžiai protokoluojami. Protokole pateikiamos išvados dėl tinkamiausiomis atrinktų kandidatūrų. Protokolą pasirašo komisijos pirmininkas ir sekretorius. 

8. Apie priimtus sprendimus komisijos pirmininkas Švietimo, mokslo ir sporto ministerijos Personalo skyrių informuoja iki nuostatuose nustatytos datos ir pateikia rekomendacijas.
9. Komisijos nariai privalo užtikrinti informacijos, susijusios su jų veikla komisijoje, konfidencialumą, nešališkai ir atsakingai vertinti kandidatūras, nedalyvauti svarstant ir vertinant kandidatūras, dėl kurių gali kilti viešųjų ir privačių interesų konfliktas.
III SKYRIUS

BAIGIAMOSIOS NUOSTATOS
10. Komisijos veiklos dokumentus teisės aktų nustatyta tvarka tvarko ir saugo Ignalinos rajono savivaldybės administracijos Švietimo ir kultūros skyrius. 
11. Komisijos sudėtis ir reglamentas gali būti papildyti, pakeisti ar panaikinti savivaldybės administracijos direktoriaus įsakymu.
__________________
